Seun ‘val’ glo ná stryery uit woonstelgebouDie seun is in die woonstelgebou se tuin aangetref. (Foto: SA Polisie) ŉ Dertienjarige seun wat Maandag in Mayville in Durban na sy dood geval het, het glo ná ŉ stryery met sy ouers by die woonstelgebou “uitgeval”, sê die polisie. Maroela Media het vroeër berig die kind se liggaam is in die tuin van die woonstelgebou met 12 verdiepings gevind. Die seun het veelvuldige beserings opgedoen en sy toestand het ook aanhou versleg. Ondanks kunsmatige asemhaling en ander lewensondersteunende ingryping om hom by te bring, is hy op die toneel dood verklaar. Kol. Thembeka Mbele, polisiewoordvoerder, het gesê ŉ geregtelike doodsondersoek word gedoen.